google/wiki40b huggingface dataset:
Ellen Winther Lembourn

Bakgrunn

Hun var datter av kjøpmannen Laurits Sørensen og hans kone Esther. Ellen Winthers søster er utdannet fiolinist og har vært ansatt i Det Kongelige Kapel.  
Hun ble utdannet som musikkpedagog fra Jydsk Musikakademi i 1955 og to år senere fra Det Kongelige Teater som operasanger. Samme år debuterte hun som Cherubino i Figaros Bryllup.
I perioden 1957–1987 var hun ansatt som operasanger ved Det kongelige Teater, der hun også hadde flere roller i skuespill. Parallelt med dette hadde hun flere gjesteopptredener blant annet ved Den Jyske Opera og i 1964 ved operaen i Kiel. I de første årene av karrieren sang hun en rette subretteroller, hvor hun både hadde stemme og utseende til ungpikefaget. Senere fikk hun mulighet til å utfolde seg i koloraturfaget, blant annet som Adele i Flaggermusen og Violetta i La Traviata. 
Med sitt allsidige sang- og skuespillertalent opparbeidet hun seg etter hvert et stort publikum, ikke minst gjennom sine mange opptredener i film og på tv (operettene Jomfruburet, Flaggermusen og Valsedrømmer), i revyer (Cirkusrevyen 1974) og musikaler som Sound of Music og Skaf mig en tenor.
I 1962 vant hun Dansk Melodi Grand Prix med sangen «Vuggevise». I den internasjonale finalen i Luxembourg endte hun som nummer 10 av 16 deltakere.
I tv-serien Matador spilte hun rollen som Minna Varnæs.
I 1968 mottok hun Elisabeth Dons Mindelegat og i 1996 Olaf Poulsens Mindelegat. 19. desember 1983 ble hun utnevnt til ridder av Dannebrogordenen.
Hun var fra 1960 til 1966 gift med pianisten John Winther, og paret fikk to barn. Fra 1973 til 1997 var hun gift med forfatteren og politikeren Hans Jørgen Lembourn inntil hans død i 1997.
Rogier Blokland

Livet og forskning

Blokland studerte ved Universitetet i Groningen, hvor han avla sin mastereksamen i 1997 og hvor han fikk sin doktorgrad ved Cornelius Hasselblatt i 2005. Etter studiene jobbet han som lektor, gjesteforeleser, og som vitenskapelig assistent ved forskjellige universiteter, blant annet ved  Tallinn,  Tartu, ved Ernst-Moritz-Arndt-Universität Greifswald samt ved Humboldt-universitetet i Berlin.
2005-2006 vikarierte han professoratet i Finno-Ugristik (Cornelius Hasselblatt) i Groningen og 2009-2010 professoratet Finnougristik/Uralistik (tidligere Eugen Helimski) ved Universität Hamburg. 2011 tiltrådte han stillingen som vitenskapelig assistent ved professoratet i Finnougristik (Elena Skribnik) ved Ludwig-Maximilians-Universität i München.
2014 ble Rogier Blokland, som oppfølger av Lars-Gunnar Larsson, tilkalt til professoratet i Finnougristik ved Instituttet for Moderne Språk på Uppsala universitet.

Forskning

Forskningsfokus av Blokland er de østersjøfinske, permiske og samiske språk, hvor han er særlig opptatt av språkdokumentasjon og språkkontakt, særlig når det gjelder de små, utrydningstruede språkene.
Hannover

Historie

Hannover var opprinnelig en fiskerlandsby, som vokste til by i middelalderen, da det bl.a. ble bygget bymurer og flere kirker.
Grevene av Braunschweig flyttet til byen i 1636, og grevskapet, som også var kurfyrstedømme og fra 1814 kongerike, ble senere kalt Hannover. Med Georg I kom huset Hannover i besittelse av den britiske tronen. Under fem monarker var Storbritannia og Hannover i personalunion.  Den siste britiske monark av huset Hannover var dronning Victoria, og da hun arvet tronen betød det samtidig slutten på personalunionen, siden Hannovers lover ikke tillot kvinner å arve tronen.
Hannover ble annektert av Preussen i 1866. Byen fortsatte å vokse, men ble som så mange andre tyske byer svært ødelagt av bombeangrep under andre verdenskrig. Hannover var et viktig trafikalt knutepunkt og produksjonssenter, og derfor også et mål under den strategiske bombingen under andre verdenskrig. Mange ble drept og mer enn 90 % av byen ble ødelagt av til sammen 88 bombetokter.  På grunn av dette har Hannover også mange moderne bygninger.
Hesterasen hannoveraner kommer også fra byen.

Industri

Niedersachsen er et viktig industriområde, og i Hannover ligger noen av fabrikkene til Volkswagen, elektronikkprodusenten Sennheiser og dekkprodusenten Continental. På 1800-tallet ble industrikonsernet Hanomag en viktig industri i byen. Konsernet ble kjøpt opp av Mercedes-Benz på 1960-tallet. Andre store arbeidsgivere er Talanx, VHV, Volkswagen og Nord LB.

Jernbane

Hannover Hauptbahnhof er et knutepunkt i det tyske ICE-nettet.

Fly

Hannover/Langenhagen International Airport (IATA-kode: HAJ; ICAO-kode: EDDV) ligger 11 km nord for bysentrum.

Vei

Hannover er også et viktig knutepunkt i det tyske Autobahn-nettet. De to store motorveiene A2 og A7 møtes i krysset Hannover-Ost nordøst for byen.

Buss og trikk

Hannover har et godt utbygd kollektivtransportilbud. Tilbudet drives av Üstra (Üstra Hannoversche Verkehrsbetriebe). Byen er også kjent for sin spesielle design av busser og trikker.
Ferrari F355

Ferrari F355 (1994–1999) var en to-seters sportsbil laget av italienske Ferrari som en videreutvikling av Ferrari 348. Den ble i 1999 avløst av Ferrari 360.
Den hadde en 3,5-liters V8 med fem ventiler per sylinder som ga 380 hk. Tyske Bosch leverte bensininnsprøytning. Karosseriet var i aluminium og tegnet av Pininfarina med fire baklykter og fire eksospotter bak.
F355 Berlinetta fra 1994 var en coupe.   F355 GTS fra 1994 var omtrent lik, men de hadde tatt bort litt av taket.  I F355 Spider fra 1995 kunne hele taket tas bort.  F355 Challenge var en raserutgave myntet på Ferrari Challenge, som var fabrikkens eget mesterskap. Den hadde samme motor, men var laget for å gå enda raskere enn vanlig og hadde veltebur som beskyttet føreren når bilen veltet.  355 Berlinetta F1 fra 1997 ble den første serieproduserte Ferrari med såkalt «F1-giring» som siden 1989 hadde vært i bruk i Formel 1 (F1). Motoren var den samme. Det samme gjaldt 355 F1 GTS som var kabriolet-utgaven, og 355 F1 Spider.
Hubert de Brienne de Conflans

Syvårskrigen og slaget ved Quiberonbukta

I 1756 ble han viseadmiral i Ponant (som om lag tilsvarte Atlanterhavsflåten). I 1758 gjorde kong Ludvig XV han til marskalk av Frankrike som lønn for hans tjenester. 
Under syvårskrigen i 1759 fikk han ansvaret for tropper til Skottland for en invasjon av England. Conflans var ikke enig med sine overordnedeom disse planene og fryktet kamp mot den britiske flåten under admiral Edward Hawke. Flåten ble samlet i Morbihanbukta og det var fra her Conflans skulle eskortere transportskipene over til Skottland. Han måtte først fjerne divisjonen til kommandant Robert Duff som hadde kom til området. Hawke ble berørt av uvær og måtte oppheve blokaden av Brest den 14. november og Conflans kom seg ut med skipene sine. 
Havstrømmer  gjorde at Conflans kom bort fra den opprinnelige ruten sin og fikk ikke syne av Belle-Île før den 20. november. I mellomtiden hadde Hawker blitt advart om at Conflans hadde dratt fra land og flyttete flåten sin for å skjære ham av. I urolig sjø oppdaget Conflans divisjonen til Duff og satte etter han. Da det så ut til at Conflans var i ferd med å slå Duff, dukket Hawke opp i horisonten. Conflans valgte å vende tilbake til Quiberonbukta, som var farlig og ukjent farvann for Hawke. Hawke gav seg likevel ut i kamp og ødela to franske fartøy, og tvang to andre skip til å overgi seg. Mørket senket seg og de to flåtene ankret opp. I løpet av natten rant likevel flaggskipet til Conflans, «Soleil-Royal», på grunn, bare noen få kabellengder fra den engelske flåten. Ved daggry skjønte Conflans faren han var i og seilte over til det franske fartøyet «Héros». Han satte så flaggskipet sitt i brann etter å ha gått fra borde. 
Da Conflans kom tilbake til Brest, måtte han både forklare nederlaget og at grunnen til at han satte flaggskipet sitt i brann. Valget om å dra til Quiberonbukta ble kritisert, fordi han ikke regnet Hawke som så dristig som han var. Hvorfor han valgte å forlate flaggskipet sitt er ikke kjent, og han ble klandret for dette. 
I skam vendte han tilbake til Paris, hvor han døde i 1777. Embetet som viseadmiral av Ponant ble gitt til fyrsten av Bauffremont, hans underoffiser i Quiberonbukta.
Norgesmesterskapet i fotball for gutter 16 år

Norgesmesterskapet i fotball for gutter 16 år, eller Telenor Cup, er en årlig fotballturnering for G16-lag, innført i 2009. Turneringen ble vurdert kuttet ut i forkant av budsjettforhandlingene for 2011, men NFF besluttet 7. desember 2010 å videreføre satsingen.
Fem desperate kvinner

Handling

Fem unge kvinner ferierer sammen på en øde øy. Bortsett fra båtkapteinen som brakte dem dit og stedets «altmuligmann», Wylie (Robert Conrad), er de de eneste på øya. Når en av kvinnene blir funnet død bryter det ut panikk og de andre begynner å mistenke kapteinen for å stå bak udåden. Kapteinen og Wylie begynner å beskylde hverandre for udåden og ender opp i en slåsskamp. Kvinnene forsøker å flykte fra øya, men da båten eksploderer og synker er stedets eneste mulighet vekk fra øya blokkert. Wylie kommer dem så til unnsetning og hevder at han har drept kapteinen i selvforsvar. Men var kapteinen morderen?

Om filmen

Filmen ble utgitt på video i Norge rundt 1983 under tittelen Fem desperate kvinner.
Lappspurv

Utbredelse

Lappspurven har sin utbredelse i de nordlige tundraområder både i Nord-Amerika, Europa og Asia. I Norge finnes den også i fjellområdene i Sør-Norge.  Den hekker helt sør til de nordligste områdene i Aust-Agder. Det er observert hekking langs kysten i Møre og Romsdal.
I senere år har fjellfuglene hatt stor tilbakegang i Europa, sa seniorforsker ved Norsk institutt for naturforskning John Atle Kålås i januar 2019. Lappspurvbestanden har i så måte blitt redusert med hele 25 % i Skandinavia.

Ernæring

Om sommeren spiser de for det meste insekter, om vinteren er ernæringen hovedsakelig frø.

Hekking

Reiret bygges av mose og strå, det blir gjerne foret med hår (ofte fra reinsdyr), det er også vanlig at Lappspurven forer reiret med fjær fra ryper. De legger vanligvis fra 5 til 6 egg som varierer i fargen. Eggleggingen er temperaturavhening. Desto lenger sør de hekker desto tidligere foregår eggleggingen. Hunnen ruger eggene i 13-14 dager, noen ganger får hun hjelp av hannen. Begge foreldrene mater ungene. De forlater reiret etter 8 til 10 dager, ofte flere dager før de er flyvedyktige.
Norsk Jazzforlag

Norsk Jazzforlag ble etablert av jazzvokalisten Hilde Hefte i 2003 for å bevare komposisjoner av norske jazzutøvere. Det utgis nedskrevet musikk (noter) i samlehefter av blant andre Bjørn Johansen, Einar Iversen, Vigleik Storaas, Bjørn Alterhaug, Egil Kapstad,  Hilde Hefte,  Elin Rosseland, Petter Wettre, Inge Stangvik, Olga Konkova, Jan Gunnar Hoff, Eldbjørg Raknes,  Rolf Kristensen, Eldbjørg Raknes,  Karin Krog, Dag Arnesen, Tine Asmundsen, Tore Brunborg, Jan Erik Kongshaug, Knut Kristiansen, Hallgeir Pedersen og Live Maria Roggen, Marit Sandvik. 

Samleheftene består av: 
Northern Lines 1 - Twenty Norwegian Jazz Compositions
Northern Lines 2 - Twenty Norwegian Jazz Compositions.  
Det er utgitt egne samlinger med:
Einar Iversen - Einar Iversen - Twelve Compositions som også inneholder biografi og en del unike bilder.
Egil Kapstad - Fiin Gammel som inneholder hans viser til tekster av Herbjørn Sørebø og Jens Magnus
Bjørn Johansen - Bjørn Johansen in Memoriam som inneholder 16 av hans komposisjoner.
Norsk Jazzforlag samarbeider nært med Hefte's Ponca Jazz Records etablert i 2004.
Rjukanhallen

Rjukanhallen er en idrettshall som ligger i tilknytning til Rjukan barneskole, i bydelen Tveito på Rjukan. Hallen har overliggende tribune på langs. Hallen var kjent som Rjukan ILs lekestue i håndballens storhetstid på Rjukan, og var en fryktet arena da Rjukan var et av de beste lagene i Norge. Det er fortsatt hjemmehall for håndballen.
Pseuderos

Utseende

Middelsstore (gjerne 10-15 millimeter), fargerike trebukker. I alle fall noen av artene etterligner giftige biller i familien Lycidae. Disse billene har forholdsvis tynt hudpanser, og er gjerne farget i gult eller rødt og svart. Hodet er forholdsvis lite, antennene lange og slanke. Pronotum er bredere enn langt, rundet foran og på sidene. Dekkvingene utvider seg gjerne bakover slik at kroppen får et trekantet omriss. De er nokså flate og har noe opphøyde lengderibber.

Utbredelse

Slekten er utbredt i Afrika inkludert Madagaskar.
Tierp

Tierp er et tettsted som ligger i Uppsala län i landskapet Uppland i Sverige. Det er Tierp kommunes administrasjonssenter. I 2010 hadde tettstedet 5 587 innbyggere.
Tierp ligger ved Dalälven og E4 cirka 61 kilometer nord for Uppsala og 53 kilometer sør for Gävle. Blant større foretak på stedet er Atlas Copco, Elastolan, Tierps järnbruk, som produserer brønnlokk.
Kjente personer fra Tierp er ishockeyspilleren Johan Holmqvist og lyrikeren Kristina Lugn.

Historie

Tierp vokste frem etter at jernbanestasjonen og Ostkustbanan ble innviet i 1874. Navnet kommer fra Tierps kyrkby, som ligger en mil øst for Tierp. Stedet ble municipalsamhälle innenfor Tierps landskommune i 1888, og ble utskilt fra denne i 1920 for å bli köping. Gjenforeningen skjedde i 1974, og Tierp er nå administrasjonssentrum i Tierp kommune.
I 1917 hadde stedet 1 200 innbyggere, postkontor, lege, apotek, to hoteller, avdelingskontor for Stockholms handelsbank og Mälarprovinsernas bank, flere håndverkere, tre mekaniske verksteder, trelastfabrikk, støperi med flere fabrikker, dampsag, mølle, meierier og en avis.
Kuang (Yangquan)

Kuang (kinesisk: 矿区) er et bydistrikt i byprefekturet Yangquan i den kinesiske provinsen Shanxi. Det har et areal på 10 km² og teller ca. 220 000 innbyggere (2004).
Georgias riksvåpen

Georgias riksvåpen ble antatt 1. oktober 2004 og baserer seg delvis på det våpen som det georgiske kongehuset Bagration brukte i middelalderen.
Det har to løver som skjoldholdere og holder et skjold med St. Georg, landets skytshelgen som dreper dragen. Skjoldet toppes av den georgiske kongelige kronen.  
Motto: Styrke er i enhet (Dzala Ertobashia, skrevet med Det georgiske alfabetet: ძალა ერთობაშია).

Tidligere riksvåpen

Det tidligere riksvåpen var i bruk i da landet var selvstendig som Den demokratiske republikken Georgia da den eksisterte i perioden 1918–1921, og ble gjeninnført da landet løsrev seg fra Sovjetunionen i 1991. Det er erstattet av dagens riksvåpen i 2004.
Kreis Bischofswerda

Språk

Deler av Kreis Bischofswerda tilhørte grenseområdet (men ikke hovedområdet) til sorberne. Kretsen var i areal også nesten identisk med området som omfatter Westlausitzer-dialekten; i den sørøstlige delen av kretsen gikk denne over til Osterlausitzer-dialekten.
All Alone Am I

«All Alone Am I» er en sang fra 1962 med den amerikanske sangeren Brenda Lee. Melodien er opprinnelig komponert av den greske komponisten Manos Hadjidakis og spilt inn av Tzeni Karezi på soundtracket til filmen To nisi ton genneon (På norsk: De modiges øy). Senere ble en ny versjon av sangen produsert av Owen Bradley, og var med som tittelsporet på ett av Brenda Lees albumer. Den ble også utgitt på singlen Decca 31424.
I 1960 ble den greske filmen Aldri på en søndag utgitt til betraktelig applaus og mottok flere Oscar-nominasjoner. Filmens stjerne, Melina Mercouri, vant en Oscar for beste kvinnelige skuespiller, mens filmens tittelmelodi vant en Oscar for Best Original Song til dens komponist, Manos Hadjidakis, som hadde skrevet musikken som ble brukt i filmen. En melodi som fantes både i Aldri på en søndag og De modiges øy ble sendt til Brenda Lees management som en sang som skulle tas i betraktning for en plateinnspilling. Etter å ha blitt oversatt til engelsk av Arthur Altman ble den til «All Alone Am I».
Lee ble i et intervju spurt om hva hun syntes om filmen Aldri på en søndag og forklarte: «Jeg så den ikke før senere i livet», fordi hun følte at det dristige temaet (Mercouri spilte en prostituert) gjorde det upassende for en tenåring å se filmen på den tiden.

Coverversjoner

Den finske sangeren Carola oversatte teksten til fransk og spilte den inn på soundtracket til filmen Lumilinna i 1965. Filmen vant en gullrose i filmfestivalen i Montreux.

Norske versjoner

Michael Aas og Gunnar Jørstad har skrevet norske tekster. I Aas' versjon bærer den tittelen «Vårens varme vind». Jørstads versjon heter «(Der var) du og jeg».
Kjell Bendiksen

Gruppe og kollektivutstillinger

Han har deltatt på flere internationale grafikkbiennaler. Blant annet i England, Tyskland, Finland, Italia, Hellas og Norge.

Års og lansdelsutstillinger

Statens Høstutstilling, Østlandsutstillingen, Vestlandsutstillingen og Opplandsutstillingen, alle en rekke ganger.

Innkjøp og representasjoner

Innkjøpt og representert i flere riks og regionale samlinger som kunstmuseer og kunstforeninger. Blant annet Museet for Samtidskunst, Norsk kulturråd, Nasjonalgalleriet, Lillehammer Kunstmuseum, Trondheim Kunstforening med flere.

Utsmykningsoppdrag

Leira videregående skole, Statens hus Lillehammer, Oppland fylkessykehus, Lillehammer videregående skole med flere.

Andre oppdrag

Flere plakatoppdrag for Riksteatret, flere bokomslag, bl.a. for Den Norske Bokklubben og Forlag 1 i Oslo.

Medlemskap

Billedkunstnerne i Oppland og Norske Billedkunstnere Norske Grafikere

Verv

Bendiksen har vært medlem av innkjøpskommiteen i Lillehammer Kunstmuseum, jurymedlem i Den nasjonale jury, og juryformann i Billedkunstnerne i Oppland.

Anvendte teknikker

1970 - 87
Akvatintetsninger 1970 - 74
Litografier 1975 – 84
Linosnitt/etsninger 1985 - 87
1988 - 2008
I kombinasjon med akryl og oljemaleri: Eksprimenterer med såkalte askebilder.Produserer flere serier med kaffelaveringer på papir,blant annet seriene Byprospekter og Flyktige formasjoner.
Eksperimenterer med ulike former for dyptrykk bla. ved bruk av drillbor og gjennomhulling (perforering) i sink samt bruk av ulike redskaper i plexiplater bla. svipenn og lignende.
2008
Begynner å arbeide med flerfargetrykk i dyptrykkteknikken fotopolymer.
Cryptodus olivieri

Utseende

En middelsstor (ca. 25 millimeter), avlang og slank, blankt svart hornbille. Kroppsformen er litt flat. Hodet mangler horn, men pannen er ovalt utvidet med en markert kantlist, hodet er skovlformet. Dekkvingene er forholdsvis lange og smale med tydelige punktstriper. Hele kroppen, særlig pronotum, er tett og kraftig punktert.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. Denne arten finnes sammen med maur og termitter.

Utbredelse

Arten lever på Ny-Caledonia.
Qujiang (Shaoguan)

Qujiang (kinesisk: 曲江区; pinyin : Qǔjiāng Qū, Chinese Postal Map Romanisation: Kukong eller Kukiang) er et bydistrikt i byprefekturet Shaoguan i provinsen Guangdong i Folkerepublikken Kina.
Det har et areal på 1 651 km² og teller 300 000 innbyggere.

Kulturminner

Shixia-funnstedet (Shixia yizhi, 石峡遗址) og Nanhuatempelet (Nanhua si, 南华寺) er oppført på Folkerepublikken Kinas liste over kulturminner.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kham

Kham (Wylie-translitterasjon: Khams; tibetansk: ཁམས; kinesisk: 康; Pinyin: Kāng) er en av de tre regioner som sammen utgjorde det tradisjonelle Tibet (de andre to er Amdo og Ü-Tsang). I Republikken Kinas tid som hersker over hele Kina (1911–1949) ble det meste av området kalt Provinsen Xikang eller Sikang (西康省 Xīkāng Shěng), skjønt frem til 1939 var den et «særskilt administrativt distrikt», og først deretter ble den en kinesisk provins.
Ingrid Egner

Amatørboksing

Egner har ni NM-gull i boksing. Hun vant kongepokalen i 2007, 2008, 2009 og 2011. Hun har også vunnet gull i fire nordiske mesterskap, fra 2007 til 2010. Hun har også ett NM-gull i kickboksing.
I EM-sammenheng har Egner tre medaljer – bronse fra 2005 og 2006, og sølv fra 2007. Hun har deltatt i flere VM, med 5.-plass i 2006 som beste plassering.

Proffboksing

26. mai 2018 debuterte Egner som proffbokser i Kevin Melhus-stevnet This is Oslo, med seier mot Nana Chakhvashvili fra Georgia.
Papyrus 43

Papyrus 43, hos (Gregory-Aland), merket med \mathfrak{P}⁴³, er et tidlig skrift fra Det nye testamente på oldgresk. Det er et papyrusmanuskript fra Johannes' åpenbaring. Det inneholder Åp 2,12-13; 15,8-16,2. Manuskriptet er ved hjelp av paleografi blitt anslått til å stamme fra det 6. eller 7. århundre.
Det blir oppbevart på British Library (Inv. 2241) i London.
Mesterligaen 2014/2015 Gruppespill

Gruppespillet i Mesterligaen 2014/2015 ble gjennomført fra 16. september til 10. desember 2014. Totalt 32 lag deltok.
Moss (sentrum)

Moss sentrum er en bydel i Moss og omfatter Værla, Mossesundet øst, Bjerget/ Næsset (området fra Dronningens gate til trafostasjon ved Mossehallen), Malakoff, Hollenderbjerget (stedet rundt høyblokken i Svaebakken),  Skarmyra og Klommesten frem til Krapfossbrua.
Bygningsmassen nedenfor rundkjøringen med en stor krans i seg på Jeløya er i dag også en del av Moss sentrum.
Coomanum

Utseende

En nokså liten, avlang, mørkt brunlig trebukk. Antennene er tynne og rundt dobbelt så lange som kroppen. Pronotum er tønneformet, dekkvingene avsmalnende bakover med opphøyde lengderibber.

Utbredelse

Slekten er kjent fra Yunnan og Vietnam.
Dani Filth

Personlig liv

Filth ble født av Susan Janet Moore og Lawrence John Davey i Hertford, og er den eldste fire barn. Dani har to søstre, Amanda (f. 1975) og Rachel (f. 1978). Han giftet seg med sin kone Toni, 31. oktober 2005 i Ipswich. De to har en datter, Luna Scarlett (f. 8. februar 1999).
Fylkesvei 57

Historikk

Opprinnelig gikk traséen mellom Steine i Gaular og Vågseidet i Lindås langs dagens fylkesvei 570 til Duesund i Masfjorden. Fra Duesund gikk det ferje via Masfjordnes til Sævråsvåg i Lindås, og videre til Vågseidet langs dagens fylkesvei 396. Da ferjesambandet Leirvåg–Sløvåg ble åpnet 15. desember 1980 ble Rv57 flyttet til dagens trasé, ferjesambandet ble forkortet til Duesund–Masfjordnes.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Norske juniorrekorder i svømming

Norske juniorrekorder i svømming godkjennes offisielt fra Norges Svømmeforbund. 
En utøver konkurrerer i juniorklasse fra det året man fyller 13 år til det året man fyller 19 år. Dette vil si at i 2007 konkurrerer alle utøvere født 1989-1995 i denne klassen.

Gjeldende norske juniorrekorder

Sist oppdatert: 23. juli 2013
INTERCAL

INTERCAL, en forkortelse for Compiler Language With No Pronounceable Acronym, er et esoterisk programmeringsspråk som ble skapt som en parodi av Don Woods og James M. Lyon ved Princeton University i 1972. Språket var en satire over foreslåtte programmeringsspråk i 1960-årene, såvel som ulike programmeringsspråk i samtiden.
Der er for øyeblikket to versjoner av språket som vedlikeholdes: C-INTERCAL vedlikeholdes av Eric S. Raymond og CLC-INTERCAL vedlikeholdes av Claudio Calvelli.
Hafsa

Hafsa, ofte forvekslet med Hafza og Hafiza, er et arabisk kvinnenavn som betyr «ung løvinne».
Dasyophthalma

Utseende

Ganske store, brune sommerfugler med brede, avrundede vinger. Oversiden er gjerne mørkbrun med et gult eller oransje tverrbånd som går over begge vingene, innefor dette båndet har noen et metallisk blått felt. Undersiden fint mønstret (vatret) i brunt og svart, med flere store øyeflekker på bakvingen.

Levevis

Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene lever på forskjellige palmer.

Utbredelse

Slekten frinnes bare i de atlantiske skogene i Brasil, et av Jordas mest truede, mangfoldige miljøer, og sommerfuglene er regnet som sjeldne. Tre av de fire artene blir regnet som truede.